# Lina Khan

Lina Khan (Londres, 3 de març de 1989) és una jurista estatunidenca d'origen anglès i d'ascendència pakistanesa que exerceix com a presidenta de la Comissió Federal de Comerç (FTC) dels Estats Units d'Amèrica (EUA) des de 2021. Mentre era estudiant a la Yale Law School es va fer coneguda pel seu treball en dret de la competència després de publicar l'influent assaig Amazon's Antitrust Paradox.

## Trajectòria

Khan va créixer a Golders Green al districte londinenc de Barnet. Els seus pares, un gestor administratiu i una empleada de Thomson Reuters, es van traslladar als EUA quan ella tenia 11 anys. La família es va establir a Mamaroneck, Nova York, on ella i el seu germà van assistir a l'escola pública. Khan va declarar que els seus pares van ser objecte de racisme i xenofòbia després dels atemptats de l'11 de setembre de 2001.
Després de l'escola secundària, Khan va estudiar Ciències Polítiques al Williams College de Massachusetts. També va assistir a la Universitat d'Oxford com a estudiant visitant de pregrau a l'Exeter College. Va ser editora del diari estudiantil del Williams College i va escriure la seva tesi sobre Hannah Arendt. Es va graduar l'any 2010 amb un Bachelor of Arts. Més endavant, es va graduar a la Yale Law School el 2017 amb un títol de Juris Doctor.
El 22 de març de 2021, el president Joe Biden va anunciar que nomenava Khan com a comissària de Comissió Federal de Comerç (FTC). El 15 de juny de 2021, la seva nominació va ser confirmada pel Senat. Després del seu nomenament com a presidenta, tant Amazon com Facebook van presentar peticions de recusació a la FTC. La senadora Elizabeth Warren i altres partidaris de Khan van argumentar que les demandes de recusació eren un intent d'aquestes empreses d'intimidar Khan per tal de restringir el control regulador.
El 2018, Politico va descriure a Khan com «una líder d'una nova escola de pensament antimonopoli» com a part de la seva llista «Politico 50» de pensadors influents. New York Magazine va afirmar que era «indiscutiblement la figura més poderosa de l'avantguarda antimonopoli». També va ser inclosa com una de les «Global Thinkers» de Foreign Policy, «Top 50 Thinkers» de Prospect, Wired25 de Wired i «Next Generation Leaders» de Time.

## Publicacions

* Yale Law Journal, 126, 3, 1-2017, pàg. 710–805.
* Journal of European Competition Law & Practice, 9, 01-03-2018, pàg. 131–132. DOI: 10.1093/jeclap/lpy020.
* The Yale Law Journal Forum, 127, 04-06-2018.
* Georgetown Law Technology Review, 2, 7-2018, pàg. 325–334.
* Columbia Law Review, 119, 4, 5-2019, pàg. 973–1098.
* Competition Law & Policy Debate, 5, 2, 7-2019, pàg. 66–70. DOI: 10.4337/clpd.2019.02.09. ISSN: 2405-481X.
* Business History Review, 93, 4, Winter 2019, pàg. 777–779. DOI: 10.1017/S000768051900151X.
* Harvard Law Review, 133, 5, 3-2020, pàg. 1655–1683.

## Referències

* ↑ Khan, Lina. «Senate Commerce Committee Nominee Questionnaire, 117th Congress». United States Senate Committee on Commerce, Science, and Transportation, 28-03-2021. Arxivat de l'original el 21 abril 2021.
* ↑ Khan, Lina M. Yale Law Journal, 126, 3, 1-2017, pàg. 564–907 [Consulta: 18 juliol 2022].
* ↑ «The education of Lina Khan, Big Tech's biggest critic» (en anglès americà). U2B, 25-06-2021. Arxivat de l'original el 10 gener 2023. [Consulta: 10 gener 2023].
* ↑ «Exeter College Association: Register 2008». Arxivat de l'original el 28 novembre 2022. [Consulta: 28 novembre 2022].
* ↑ Yale Journal on Regulation, 33, 2016, pàg. [i] [Consulta: 9 febrer 2021].
* ↑ Kelly, Makena. «Biden to nominate tech antitrust pioneer Lina Khan for FTC commissioner» (en anglès). The Verge. Vox Media, 22-03-2021. Arxivat de l'original el 22 març 2021. [Consulta: 22 març 2021].
* ↑ «President Biden Announces his Intent to Nominate Lina Khan for Commissioner of the Federal Trade Commission». The White House, 22-03-2021. Arxivat de l'original el 28 juny 2021. [Consulta: 22 març 2021].
* ↑ Brandom, Russell. «Tech antitrust pioneer Lina Khan confirmed as FTC commissioner» (en anglès). The Verge. Vox Media, 15-06-2021. Arxivat de l'original el 15 juny 2021. [Consulta: 15 juny 2021].
* ↑ «Amazon says new FTC chair shouldn't regulate it because she's too mean». Vox Media, 30-06-2021 [Consulta: 1r juliol 2021].
* ↑ McCabe, David. «Biden Names Lina Khan, a Big-Tech Critic, as F.T.C. Chair» (en anglès). The New York Times, 15-06-2021. Arxivat de l'original el 15 juny 2021. [Consulta: 15 juny 2021].
* ↑ Birnbaum, Emily. «What to watch at Lina Khan's confirmation hearing» (en anglès). POLITICO, 21-04-2021. Arxivat de l'original el 26 febrer 2023. [Consulta: 11 setembre 2021].
* ↑ «Democratic senators blast Amazon, Facebook's efforts to 'bully' FTC over antitrust case» (en anglès americà). The Daily Dot, 05-08-2021. Arxivat de l'original el 17 setembre 2021. [Consulta: 17 setembre 2021].
* ↑ «Lina Khan» (en anglès). Source of the Week, 04-01-2019. Arxivat de l'original el 25 febrer 2019. [Consulta: 25 febrer 2019].
* ↑ Scola, Nancy. «Lina Khan Isn't Worried About Going Too Far» (en anglès americà). Intelligencer. New York, 27-10-2021. Arxivat de l'original el 4 novembre 2021. [Consulta: 4 novembre 2021].
* ↑ «Foreign Policy's 100 Global Thinkers» (en anglès americà). Foreign Policy. Arxivat de l'original el 28 març 2021. [Consulta: 11 maig 2020].
* ↑ Team, Prospect. «The world's top 50 thinkers 2019» (en anglès americà). Arxivat de l'original el 28 agost 2019. [Consulta: 11 maig 2020].
* ↑ «Lina Khan – National Journal 50». nj50.nationaljournal.com. Arxivat de l'original el 18 gener 2021. [Consulta: 11 maig 2020].
* ↑ «Washington's Most Powerful Women» (en anglès americà). Washingtonian, 01-10-2019. Arxivat de l'original el 10 maig 2020. [Consulta: 11 maig 2020].
* ↑ Semuels, Alana. «This Legal Scholar Has Some Bold Ideas For How to Take on Major Companies Like Amazon». TIME.com, 10-10-2019. Arxivat de l'original el 10 maig 2020. [Consulta: 11 maig 2020].